קבוצת ING

קבוצת ING (בהולנדית: ING Groep) היא חברה הולנדית רב לאומית, המספקת שירותי בנקאות ושירותים פיננסים.
עסקיה העיקריים של החברה הם בנקאות קמעונאית, בנקאות ישירה, בנקאות מסחרית, בנקאות השקעות, בנקאות פרטית, ניהול נכסים ושירותי ביטוח.
לבנק סך נכסים בשווי 1.1 טריליון דולר אמריקני מה שהופך אותו לאחד הבנקים הגדולים בעולם.
הבנק נמצא בעקביות בדירוג שלושים הבנקים הגדולים בעולם. כמו כן, הוא נמצא גם בין העשירייה הראשונה ברשימת החברות הגדולות באירופה לפי הכנסות.

בשנת 2018 היו ל-ING כ-38.4 מיליון לקוחות ביותר מ-40 מדינות. 

מניית החברה נסחרת בבורסות Euronext וNYSE, והיא נכללת במדד "Euro Stoxx 50". 

ING הם ראשי התיבות של "Internationale Nederlanden Groep" (בתרגום לעברית: קבוצת הולנד הבינלאומית).
האריה הכתום אשר מופיע בלוגו של ING מרמז על מוצאה ההולנדי של הקבוצה.

מטה החברה ממוקם באמסטרדם שבהולנד.

קישורים חיצוניים

הערות שוליים

בנקים
חברות הולנדיות
חברות הנסחרות ביורונקסט
הולנד: בנקים